
Beretning fra Kontrollutvalget i Norges Bedriftsidrettsforbund for 2020/21
På NBIFs digitale forbundsting den 17. oktober 2020 ble nåværende Kontrollutvalg valgt.
Det har vært holdt et digitalt møte i utvalget i beretningsperioden.  President, Controller, organisasjonssjef og generalsekretær var også til stede.
Utvalget har løpende fått tilsendt forbundsstyrets protokoller. Utvalget har mottatt alle opplysninger fra administrasjonen som de har bedt om.
I NBIF har både i forbundsstyre og administrasjon hatt stort fokus på kostnadskontroll og forbundets økonomi. Pandemien og nedstengningen av voksenidretten har hatt stort fokus både politisk og administrativt. Det langsiktige målet har vært å støtte kretsene og sikre at den aktiviteten vi kunne gi medlemmene skulle være trygge og med gode smitteverntiltak.
Kontrollutvalget har gjennomgått styrets årsberetning for 2020 og det styrebehandlede årsregnskap for 2020. Årsresultatet er på kr 749.179 i overskudd. Det anser Kontrollutvalget som tilfredsstillende. 
Kontrollutvalget har fått årsrapport for 2020 til gjennomgang. 
Utvalget er også tilfreds med den løpende informasjonen forbundsstyret har gitt kretslederne via Teamsmøter i pandemiperioden. Utvalget gir administrasjonen honnør for oppfølgingen opp mot oppstart av aktiviteter, smittevern og kompensasjonsstøtte. 
De dokumentene kontrollutvalget har fått seg forelagt gir ikke foranledning til særlige bemerkninger.
Kontrollutvalget anbefaler at styrets beretning og forbundets årsregnskap for 2020 godkjennes av Forbundstinget.

